Amenajarea bucătăriei: Care sunt cele mai noi trenduri în momentul de față.
Cei care vor o bucătărie în tendințe, au de ales între stilul clasic sau minimalist modern. Stilul cel mai des ales de clienții Ioanei este cel minimalist-modern. Cel mai non-conformist stil este cel industrial.
De cele mai multe ori, oamenii se orientează către mai multe schimbări în propriile locuințe.Vânzările la mobilierul de lux au crescut cu 50%. Ioana Birtea este designer de interior și a prezentat câteva idei de bucătării la modă."Avem bucătăriile clasice, unde avem un frezaj mai simplu. Iar a doua tendință este cea modernă spre minimalistă, unde oamenii își doresc să aibă mai mult MDF-ul mat. Cel mai popular stil este cel minimalist modern. Cel mai non-conformist stil aș putea spune că este cel industrial", a spus Ioana Birtea, designer interior Delta Studio.Vorbim despre stilul industrial. Corpurile suspendate sunt realizate din metal și sticlă. Plinta și piciorușele bucătăriei sunt de o înălțime foarte mică și, astfel, dau un efect de plutire a bucătăriei.Julia este clienta Ioanei și a ales stilul pentru viitoarea ei bucătărie. "Eu am ales stilul modern de bucătărie, îmi place că are leduri incorporate, cât și electrocasnicele. Am decis să optez pentru pal furniruit deoarece este modern și îmi oferă și rezistență în timp", a declarat Julia.